Aya id-nebder yakan yerza talɣa, ma dayen yerzan anamek, asemmi n yimukan ɣer yimezdaɣ n At Mlikec ur yelli ara war tamentilt, meḥsub yal isem yesɛa anamek ɣur-sen ; seg yinumak yellan s waṭas ad d-nebder, asemmi ilmend n wayen yellan deg ugama :aman(Tala n tiɣilt), imɣi(Tabuda), asemmi ilmend n umezruy :Abrid n urumi, neɣ d tadyant yeḍran i yimezdaɣ n temnaḍt:Iɛeggacen.Daɣen asemmi yella-d ilmend n yismawen n yimezdaɣ:Tansawt n leḥbib.